Ola Lindgren

Ola Lindgren (født 29. februar 1964 i Halmstad i Sverige) er en svensk håndballtrener og tidligere håndballspiller. Han har vært trener for Finlands herrelandslag siden 2019.

 Spillerkarriere 
 Klubb 
Lindgren debuterte i den svenske eliteserien i 1981 for klubben HK Drott. Han spilte totalt elleve år i klubben fordelt over to perioder og tok fire SM-gull med klubben (1984, 1988, 1990 og 1994). I 1989 og i 1990 ble han også kåret til «Årets håndballspiller i Sverige». I tillegg til alle årene i HK Drott, spilte han også for de tyske klubbene TSV Dutenhofen, HSV Düsseldorf og HSG Nordhorn. Lindgren spilte som back, men mot slutten av karrieren spilte han stort sett utelukkende i forsvar.

 Landslag 
Lindgren er spilleren med nest flest landskamper for det svenske landslaget, bare slått av Magnus Wislander. Lindgren har spilt 376 landskamper, og scoret hele 482 mål. Han landslagsdebuterte i 1986 og var med å vinne blant annet VM-gull i 1990 og 1999, EM-gull i 1994, 1998, 2000 og 2002, samt OL-sølv i 1992, 1996 og 2000. Lindgren deltok også i OL i 1988."Ola Lindgren"    - Sveriges Olympiska Kommitté  Han spilte sin siste landskamp i 2003."Nya kaptenerna laddar för EM-kval" - Svenska Dagbladet 

 Trenerkarriere 
 Klubb 
I 2003 la Lindgren opp som spiller, og tok over som trener i HSG Nordhorn. I 2008 ledet han Nordhorn til seier i EHF-cupen - klubbens første store tittel noen sinne."For victories, experience and fun"  - European Handball Federation  Etter at Nordhorn begjerte seg konkurs, skrev han i 2009 under for den tyske toppklubben Rhein-Neckar Löwen."Förbundskapten Lindgren byter klubb" - sr.se  Etter noe trøbbel med kontrakten hans med klubben, ble han i 2012 trener for svenske IFK Kristianstad."Lindgren tar över IFK"  - kristianstadbladet.se 

 Landslag 
I 2007 ble Lindgren Sveriges landslags assistenttrener. Da daværende hovedtrener Ingemar Linnéll forlot landslaget i 2008, tok Lindgren over sammen med Staffan Olsson. Han sluttet som trener i Sveriges landslag 2016. Siden 2019 er han trener i Finlands landslag.

 Referanser 

 Eksterne lenker 


Kategori:Personer fra Halmstad
Kategori:Svenske håndballspillere
Kategori:Svenske håndballtrenere
Kategori:Olympiske sølvmedaljevinnere for Sverige
Kategori:Olympiske medaljevinnere i håndball
Kategori:Verdensmestere i håndball
Kategori:Europamestere i håndball
Kategori:Deltakere for Sverige under Sommer-OL 1988
Kategori:Håndballspillere under Sommer-OL 1988
Kategori:Spillere i Håndball-VM 1990 for menn
Kategori:Medaljevinnere under Sommer-OL 1992
Kategori:Deltakere for Sverige under Sommer-OL 1992
Kategori:Håndballspillere under Sommer-OL 1992
Kategori:Spillere i Håndball-VM 1993 for menn
Kategori:Spillere i Håndball-EM 1994 for menn
Kategori:Spillere i Håndball-VM 1995 for menn
Kategori:Medaljevinnere under Sommer-OL 1996
Kategori:Deltakere for Sverige under Sommer-OL 1996
Kategori:Håndballspillere under Sommer-OL 1996
Kategori:Spillere i Håndball-VM 1997 for menn
Kategori:Spillere i Håndball-VM 1999 for menn
Kategori:Spillere i Håndball-EM 2000 for menn
Kategori:Medaljevinnere under Sommer-OL 2000
Kategori:Deltakere for Sverige under Sommer-OL 2000
Kategori:Håndballspillere under Sommer-OL 2000
Kategori:Spillere i Håndball-VM 2001 for menn
Kategori:Spillere i Håndball-EM 2002 for menn
Kategori:Spillere i Håndball-VM 2003 for menn
Kategori:Trenere i Håndball-VM 2009 for menn
Kategori:Trenere i Håndball-EM 2010 for menn
Kategori:Trenere i Håndball-VM 2011 for menn
Kategori:Trenere i Håndball-EM 2012 for menn
Kategori:Trenere i Håndball-EM 2014 for menn
Kategori:Trenere i Håndball-VM 2015 for menn
Kategori:Trenere i Håndball-EM 2016 for menn